Христо Радевски
Мичурин

chitanka.info

Посадих си мъничка черешка.

Голичка и тъничка бе тя.

Но пролетес се облече в дрешка

от зелени дъхави листа.

Тази дрешка слънцето уши я.

А черешката като дете

с малката си лейчица аз мия,

чистя я и пазя да расте.

И не давам да я косне бурен,

и тревата около плевя.

Казват ми на смях, че съм Мичурин.

Аз не се обиждам от това.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.